รัฐมนตรีว่าการกระทรวงวัฒนธรรม เชิญชวนประชาชนร่วมกิจกรรมส่งท้ายปีเก่า ต้อนรับปีใหม่แบบวิถีไทย ระหว่างวันที่ 28 ธันวาคมถึง 1 มกราคมนี้
รัฐมนตรีว่าการกระทรวงวัฒนธรรม เชิญชวนประชาชนร่วมกิจกรรมส่งท้ายปีเก่า ต้อนรับปีใหม่แบบวิถีไทย ระหว่างวันที่ 28 ธันวาคมถึง 1 มกราคมนี้นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวถึงการจัดกิจกรรมปีใหม่วิถีไทย ส่งความสุข ถวายเป็นพระราชกุศลและเสริมสิริมงคลทั่วไทย ว่า แบ่งออกเป็น 4 กิจกรรม กิจกรรมที่ 1 ทำความดีช่วงปีใหม่เสริมสิริมงคล ประกอบด้วย การสวดมนต์ข้ามปี ที่ท้องสนามหลวง พระอารามหลวงและวัดต่างๆ ทั่วประเทศ ซึ่งปีนี้กระทรวงวัฒนธรรมได้รับไฟประทานจากสมเด็จพระสังฆราชฯ เพื่อใช้ในพิธีดังกล่าวด้วย นอกจากนี้ยังมีกิจกรรมไหว้พระ 10 วัด สืบสิริสวัสดิ์ 10 รัชกาล โดยได้ประสาน ขสมก.จัดรถปรับอากาศบริการประชาชนตามเส้นทางต่างๆ ตั้งแต่วันที่ 28 ธันวาคม 2562 ถึง 1 มกราคม 2563 ส่วนกิจกรรมที่ 2 เป็นการท่องเที่ยวในแหล่งประวัติศาสตร์ พิพิธภัณฑ์และวัฒนธรรม ซึ่งกรมศิลปากรจัดให้เข้าชมโดยไม่เสียค่าใช้จ่าย ทั้งพิพิธภัณฑสถานแห่งชาติทั้ง 41 แห่ง อุทยานประวัติศาสตร์ 11 แห่ง รวมถึงห้องสมุดหอศิลป์ร่วมสมัยรัฐมนตรีว่าการกระทรวงวัฒนธรรม กล่าวต่อด้วยว่า กิจกรรมที่ 3 เป็นเรื่องของความหลากหลายทางวัฒนธรรมนำความสุข ประกอบด้วย การแสดงทางศิลปวัฒนธรรม โดยร่วมกับจังหวัดทุกจังหวัด จะมีกิจกรรมถนนสายวัฒนธรรม กิจกรรมส่งท้ายปีเก่า ต้อนรับปีใหม่ รวมถึงการจัดฉายภาพยนตร์  7 เซียนซามูไร ที่ได้รับรางวัลมามากมาย ที่โรงภาพยนตร์สกาล่า สยามสแควร์ วันที่ 28 ธันวาคม 2562 เวลา 12.00 น. ไม่เสียค่าเข้าชม และกิจกรรมสุดท้ายส่งความสุขปีใหม่ด้วยของขวัญวิถีไทย ให้ประชาชนเขียนบัตรอวยพรส่งความสุขและการบอกเล่ากิจกรรมทางวัฒนธรรมที่มีความประทับใจในรูปแบบอิเล็กทรอนิกส์